Publication: Magyar Közlöny
Issue: MK-2002-24 (Year: 2002, Number: 24)
Era: 1990-2004
Section: a 4/2002. (II. 20.) SZCSM—EüM együttes rendelethez
Paragraph Index: 721

12. Fém- vagy betonszerkezetek, zsaluzatok és nehéz, elõre gyártott szerkezetek 12.1. A fém- és betonszerkezeteket és azok részeit, a zsaluzatokat, az elõre gyártott szerkezeteket vagy idõleges támaszokat, valamint a támfalakat felállítani és szétszedni csak az arra feljogosított személy felügyelete mellett szabad. 12.2. Megfelelõ óvintézkedéseket kell tenni a munkavállalók védelmére a szerkezet esetleges törékenységébõl vagy stabilitásából eredõ veszélyekkel szemben. 12.3. A zsaluzatokat, az idõleges támaszokat és az alátámasztásokat úgy kell megtervezni, méretezni, valamint felszerelni és karbantartani, hogy biztonságosan ellenálljanak minden olyan erõnek és igénybevételnek, aminek ki lehetnek téve. 12.3.1. A zsaluzatokat és az alátámasztó állványzatot úgy kell megtervezni, hogy a fellépõ terheléseket és igénybevételeket a kivitelezés teljes idõtartama alatt biztosan viselni tudja, illetve a talajnak és az alatta elhelyezkedõ épületrésznek megfelelõen átadja. 12.3.2. Valamennyi zsaluzatot úgy kell kialakítani, hogy azok állékonysága megfelelõ legyen. 12.3.3. A zsaluzatokat és az alátámasztó állványokat úgy kell kialakítani és megtervezni, hogy építésük, illetve a szükséges betonozási munkák közben a munkát végzõk részére elegendõ méretû munkahely álljon rendelkezésre, a munkavégzés ne igényeljen különleges testhelyzetet, és az esetlegesen használt emelõ- vagy süllyesztõberendezések könnyen kezelhetõek legyenek. 12.3.4. Ha a talaj nem alkalmas a várható teher viselésére, akkor teherelosztásról kell gondoskodni gerendából vagy egyéb olyan anyagból, amely alkalmas a teher viselésére, átadására. 12.3.5. Az alátámasztó dúcokat lehetõleg fémbõl kell készíteni. Amennyiben ezek állíthatók, úgy a teherbíró képességüket fel kell rajtuk tüntetni és megfelelõségüket, alkalmasságukat rendszeresen vizsgálni kell. 12.3.6. Táblás, nagy felületû zsaluelemeket csak a gyártó által készített kezelési utasításban rögzítettek szerint szabad használni. Az elemeket úgy kell kialakítani, hogy azok egymással, illetve az egyéb szerkezeti elemekkel megfelelõen rögzíthetõk legyenek. Az emelés, mozgatás közbeni stabilitásukat biztosítani kell. A zsalutáblák, zsaluelemek emelése közben közvetlenül az emelt elem környezetében senki sem tartózkodhat. Szükség esetén a táblákat kötéllel kell irányítani. 12.3.7. A nagy méretû zsaluelemeket, táblákat csak olyan helyen szabad tárolni, ahol a talaj teherbíró képessé- 2002/24. szám ge megfelelõ. A táblákat álló helyzetben, egymással összerögzítve kell elhelyezni. Valamennyi táblát meg kell támasztani súlypontja felett. Csak akkor emelhetõ le és távolítható el a rögzítõ elem, ha a táblát eldõlés ellen biztosították. 12.3.8. Kizsaluzásnál az elemek támaszait csak akkor lehet elvenni, ha a zsaluelem megfelelõ kötözõeszközzel az emelõberendezésre rögzített állapotban van. 12.3.9. A zsalutáblákra és a zsaluelemekre felmenni csak akkor szabad, ha azok eldõlés ellen megfelelõen biztosítottak. Az ezekre való feljutás csak biztonságos létra használatával történhet. 12.3.10. A zsaluelemek összeépítéséhez, szétbontásához legalább 50 cm széles munkaállványt, munkaterületet kell biztosítani. 12.3.11. Speciális zsaluzási technológiák (pl. alagútzsaluzat, csúszózsaluzat) esetében a munkát csak írásban rögzített szerelési utasítás birtokában lehet végezni, miután a munkáltató vagy gyártó a munkavállalókat ennek használatáról kioktatta. Különleges (egyedi), nem szokványos zsaluzási tevékenységet csak megfelelõ statikai számítások eredményének ismeretében lehet végezni. 12.4. Zsaluzatok bontása 12.4.1. Az építményeket, illetve ezek elemeit csak akkor szabad kizsaluzni, illetve a támasztó állványokat eltávolítani, ha a beton, illetve az építmény már megfelelõ szilárdságú és errõl a munka irányítását végzõ meggyõzõdött, a kizsaluzásra engedélyt adott. 12.4.2. A beton vagy az építmény megfelelõ szilárdságának elérése érdekében az építményt fagytól, illetve az idõ elõtti kiszáradástól védeni kell. A kötési idõ alatt rázkódás vagy egyéb terhelés nem érheti az építményt. 12.4.3. Ha a kizsaluzandó szerkezet fesztávolsága 7 méter, vagy annál nagyobb, a munka irányítójának a kizsaluzásnál állandóan jelen kell lennie. 12.4.4. Ha a kizsaluzást a beton teljes megszilárdulása elõtt kell elvégezni, akkor ennek szükségességét, továbbá a megfelelõ szilárdság meglétét a munka irányítója az építési naplóban köteles rögzíteni. Egyúttal rögzíteni kell az építmény további terhelhetõségi lehetõségeit is. 12.4.5. A zsaluzatot úgy kell elkészíteni, hogy a kizsaluzás biztonságosan elvégezhetõ legyen. 12.4.6. Alátámasztással készült vasbeton szerkezetek (födémszerkezetek, áthidalók) kizsaluzásánál a munkát két ütemben kell elvégezni:

Source: https://magyarkozlony.hu/hivatalos-lapok/1a281b55822f3ddf4a005ace34ca3b2fbc749836/dokumentumok/b91984981cd2a4f1bdb517b7efaae44874069092/letoltes